Патерици наричаме едни от най-често използващите се помощни средства в днешно време. Те служат за осигуряване на необходимата поддръжка по време на движение, така че тялото на човека да остане стабилно, да запази равновесие и да не се стига до падания и други неприятни инциденти. Употребата на патерици е свързана основно със заболявания и физически състояния, при които човек не може да се движи нормално и му трябва допълнителна подкрепа. Ето в кои случаи най-често са нужни патерици:
Виж повече
Напреднала възраст – немалко хора с напредване на възрастта стават трудноподвижни и няма как да се справят с движението без допълнителна подкрепа. Точно такава подкрепа им осигуряват правилно подбраните патерици. Патерици, които трябва да са съобразени с физиологичните характеристики на съответния човек, с неговите лични нужди и изисквания, както и с цялостното здравословно състояние, в което се намира.
Намалена физическа способност или нарушена функция на опорно – двигателната система – за съжаление и при някои млади хора е налице намалена физическа способност или пък нарушена функция на опорно – двигателната система. Става въпрос за увреждания, които не позволяват на човек да се придвижва самостоятелно или поне не без липсата на помощни средства. При подобни увреждания използването на патерици е крайно необходимо, за да може човекът да запази своя нормален начин на живот, доколкото е възможно.
Претърпян инцидент или травма – претърпени инциденти и травми, получени при най-различни ситуации, също може временно да не позволяват на човек да се придвижва без допълнителна подкрепа. При счупен крак например употребата на патерици е почти задължителна, защото е необходимо човек да има опора, която да му помага да пази равновесие или пък да не натоварва пострадалия крак прекалено.